Laastarin tärkeimpiä komponentteja tarkastellessamme löysimme Green & Protect -sarjaan kestävän kehityksen periaatteita paremmin noudattavia materiaaleja. Taustamateriaali on tehty kudotusta viskoosikuidusta. Viskoosikuitu on kasviperäistä (puusta) ja valmistettu uusiutuvista lähteistä, se on FSC*-sertifioitua (Beiersdorfin FSC*-lisenssinumero on FSC* N003710) ja täysin biohajoavaa puhtaaseen veteen. Uusi haavatyyny on tehty kokonaan luonnosta peräisin olevista kuiduista, jotka ovat täysin biopohjaisia ja biohajoavia. Lisäksi pakkaamisessa käytetty paperi on FSC*-sertifioitua (Beiersdorfin FSC*-lisenssinumero on FSC* N003710) kestävän kehityksen periaatteiden mukaisen raaka-ainehankinnan varmistamiseksi, ja silikonipinnoite on "biomassatasapainotettua", mikä tarkoittaa, että tuotannossa käytetyt materiaalit on tuotettu uusiutuvista raaka-aineista valmistetusta biometanolista. Liima on ainoa elementti, johon emme vielä ole tehneet kestävän kehityksen edistämiseen tähtäävää muutosta, sillä korvaavaa ympäristöystävällistä ainetta ei ole saatavilla. Etsimme jatkuvasti uusia vaihtoehtoja ja pyrimme tekemään tuotteistamme entistäkin paremmin kestävän kehityksen periaatteiden mukaisia tuotteiden suorituskyvystä ja turvallisuudesta tinkimättä.